section_heading: Europske turneje i koncertni albumi (1996. – 1999.)
paragraph_text: Tijekom listopada 1997. sastav je počeo snimati nove pjesme u Tägtgrenovu studiju The Abyss; rezultat tih sesija jest peti studijski album, Nightwing, objavljen u travnju 1998. godine. Pjesme na njemu podijeljene su u dva poglavlja; prvi, "Dictionnaire Infernal", sastoji se od prvih četiriju skladbi, dok se u poglavlju "The Warlord of Wallachia" nalazi posljednjih pet pjesama i utemeljeno je na priči o Vladu III. Drakuli. Albumom Nightwing Marduk je dobio širu međunarodnu publiku. Godine 2007. Blooddawn Productions ponovno ga je objavio u dvanaestoinčnoj gramofonskoj inačici, dok ga je godinu dana kasnije objavio s bonus DVD-om "Live in Rotterdam", snimljenom u travnju 1998. godine.